किसानों की समस्याओं पर किया मंथन
बयाना | अखिलभारतीय किसान यूनियन (अराजनैतिक) की बैठक शनिवार को भीतरवाड़ी स्थित गोविंददेव जी मंदिर परिसर में राष्ट्रीय अध्यक्ष जेपी राजौरा के मुख्यातिथ्य में हुई। अध्यक्षता प्रदेशाध्यक्ष कांतिस्वरूप शर्मा ने की। बैठक में वक्ताओं ने बिजली दरों में वृद्धि को वापस लेने पर सरकार का आभार जताने के साथ ही किसानों के विकास के लिए आगामी बजट में महत्वपूर्ण घोषणा किए जाने की उम्मीद जताई। इसके अलावा किसानों को उनकी उपज का उचित मूल्य दिलाने, सरकारी समर्थन मूल्य पर खरीद करने किसानों को पर्याप्त मात्रा में उचित दरों पर खाद-बीज बिजली उपलब्ध कराए जाने की मांग की। इस अवसर पर डॉ. शैलेन्द्र गुर्जर, गयालाल शर्मा, बबलू पाराशर, दिनेश चौधरी, लखमीराम, भोगीलाल, मुकेश तिवारी आदि मौजूद रहे।
hin_Deva hin_Deva